DARS

**DRUŽBA ZA AVTOCESTE V REPUBLIKI SLOVENIJI D.D.**

Št.: 6.1.3./2020-ZZ-

Datum: 29.10. 2020

Povezava:

***Zadeva: Predlog spremembe Zakona o elektronskih komunikacijah (ZEKom-2)***

Med naloge, ki jih upravljavcu avtocest in hitrih cest (AC/HC) v RS nalaga področna zakonodaja (ZDARS-1, Zakon o cestah, itd.) sodi tudi izvajanje nalog reševanja izrednih dogodkov na AC/HC, za kar ima izdelane Načrti zaščite in reševanja ter koordinacije z ostalimi pristojnimi organi (npr. v primeru nesreč v predorih).

Nadzorni centri (NC) upravljavca imajo bistveno vlogo pri koordinaciji z ostalimi pristojnimi organi pri prometnih nesrečah, zaporah cest, zastojih, spremenljivih vremenskih razmerah in podobno (izredne razmere na cestah) saj nastopajo v začetku reševanja izrednih dogodkov kot vodje intervencije.

Koordinacija NC poteka s policijo, reševalci, gasilci ter ostalimi intervencijskimi službami. Najbolj pogoste so komunikacije z Operativnimi komunikacijskimi centri ( OKC, 113) in Regijskimi centri za obveščanje (ReCO, 112), ki potekajo preko telefonskih zvez. Telefonski klici na stacionarne številke v NC se (9.odstavek 147.člena ZEKom) z namenom koordinacije in dokazovanja dejstev v intervencijah snemajo, predhodno pa je posneto obvestilo kličočemu o snemanju klica, namenu in roku hrambe.

Da bi bil odzivni, intervencijski čas v primeru izrednih dogodkov na cestah čim krajši, bi v primeru klicev iz OKC (113) in ReCO (112) v NC upravljavca, opustili predhodno informacijo o snemanju klica in ga s tem skrajšali (pogosto so pomembne tudi sekunde). Odzivni, intervencijski čas OKC in ReCO je v primeru izrednih dogodkov izjemno pomemben, saj so od tega lahko odvisna celo človeška življenja.

V ostalih primerih (klici prejeti iz drugih tel. številk v NC) bi predhodno obvestilo kličočemu v NC ostalo nespremenjeno.

Urad informacijskega pooblaščenca (IP) smo zaprosili za mnenje v zvezi z možnostjo opustitve obveznosti predhodnega obveščanja kličočih uporabnikov iz telefonske številke 112 in 113 na določene stacionarne telefonske številke v NC DARS d.d. Iz mnenja IP št. 07120-1/2020/566 z dne 26.10.2020 izhaja, da je obvestilo kličočemu po naravi stvari namenjeno ustrezni informiranosti posameznika, ki pred klicem na določeno telefonsko številko še ni seznanjen (in tudi ni mogel biti), da se bo njegov klic snemal. Kolikor pa gre za posameznike, ki med seboj komunicirajo v okviru službenih dolžnosti (npr. operater na OKC, operater v ReCO, operater NC Dars- medsebojna komunikacija izvajalcev bistvenih storitev, ipd.), potem je njihovo ustrezno obveščenost o snemanju smiselno in možno zagotoviti na druge bolj učinkovite načine in ne vsakič sproti.

Glede na naravo dela NC in komunikacijo z intervencijskimi službami predlagamo spremembo 147. člena ZEKom-1 na način, da bi se kot izjema od obveznosti predhodnega obveščanja kličočih uporabnikov iz telefonske številke 112 in 113 na

Sedež družbe: Ulica XIV. divizije 4, 3000 Celje, tel.:03/ 426-40-71, faks: 03/ 544-20-01 Izpostava: Dunajska 7,1000 Ljubljana, tel.: 01/ 300-99-00, faks: 01- 300-99-01, [www.dars.si](http://www.dars.si), [gp@dars.si](mailto:gp@dars.si) Družba je vpisana v sodni register pri Okrožnem sodišču v Celju | številka registrskega vpisa: 1/06158/00 j osnovni kapital: 2.086.559.144,07 EUR ' matična številka: 5814251000 | identifikacijska številka za DDV: SI92473717določene stacionarne telefonske številke v NC upravljavca avtocest (DARS d.d.) o snemanju klica, njegovem namenu in trajanju hranjenja posnetka (avtomatski odzivnik) uvrstilo tudi NC DARS d.d. V ta namen predlagamo, da se v spremembe zakona uvrsti naslednja (ali smiselno enaka) dikcija:

»Kadar organi, ki opravljajo javne oz. za javnost pomembne naloge (policija, URSZR, upravljavci državne infrastrukture ipd.) in med seboj komunicirajo v okviru opravljanja svojih službenih nalog, predhodno obvestilo o snemanju klica ni potrebno. Ustrezno obveščenost o snemanju telefonskih klicev se v teh primerih zagotovi na druge informirane načine in ne vsakič sproti.«

Obrazložitev:

Med NC DARS, policijo, reševalci, gasilci ter ostalimi intervencijskimi službami je koordinacija največkrat telefonska. Najbolj pogoste komunikacije NC z Operativnimi komunikacijskimi centri (OKC, 113) in Regijskimi centri za obveščanje (ReCO, 112) potekajo preko telefonskih zvez. Telefonski klici na stacionarne številke v NC se v skladu z 9. odstavkom 147. člena ZEKom-1 snemajo z namenom koordinacije in dokazovanja dejstev v intervencijah, predhodno pa je posneto obvestilo kličočemu o snemanju klica, namenu in roku hrambe. Da bi bili odzivni, intervencijski časi v primeru izrednih dogodkov na cestah čim krajši, predlagamo, da se za klice iz OKC (113) in ReCO (112) v NC upravljavca avtocest v RS (DARS) opusti obveznost predhodna informacija o snemanju klica, kar bi skrajšalo intervencijske čase vseh vpletenih intervencijskih služb (včasih so pomembne tudi sekunde, odvisna celo človeška življenja). Ustrezno obveščenost posameznikov, ki med seboj komunicirajo v okviru opravljanja svojih službenih dolžnosti, je smiselno in možno zagotoviti na druge bolj učinkovite načine in ne vsakič sproti.

Menimo, da bi bilo smiselno, da se spremembe 147.člena ZEKom-2 glede obveščanja posameznika nanašajo na primerljive subjekte oziroma okoliščine.

S spoštovanjem,

Pripravil:

mag. Zvonko Zavašnik

vodja službe

Podpisnik: ZVONKO ZAVAŠNIK

St. certifikata: 3E0558D10000000057252476

Velja do: 07.09.2025 07:56:38

Izdajatelj: SIGEN-CA G2

Podpisan ob: 29.10.2020 13:27:11

DARS

mag. Ulrich Zorin direktor področja

Podpisnik: ULRICH ZORIN + SERIALNUMBER=2500106616019 Št. certifikata: 00F16D322AO00000O05724D98C

Velja do: 22.05.2025 10:09:42

Izdajatelj: SIGEN-CA G2

Podpisan ob: 29.10.2020 13:37:12

V vednost:

g. Zorin, g. Kompan, g. Nastran, ga. Manohin, Ivanc, g. Zavašnik (DARS)